
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1611 

22 Νοεμβρίου 2005 


Α ΠΟΦΑΣΕΙ Σ 

Αριθμ. 62227 

Καθορισμός διαδικασιών και ελέγχων του κοινοτικού 
καθεστώτος καταβολής της ενίσχυσης στην παρα¬ 
γωγή βάμβακος και μέτρων για τη διασφάλιση αυ¬ 
τού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29 παραγ. 1 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (ΦΕΚ Α'/135). 

β. Του άρθρου 22 παραγ. 3 του ν. 992/1979 «Περί ορ¬ 
γάνωσης των διοικητικών υπηρεσιών για την εφαρμογή 
της Συνθήκης Προσχώρησης της Ελλάδος στις Ευρωπα¬ 
ϊκές Κοινότητες και ρύθμιση συναφών και οργανωτικών 
θεμάτων» (ΦΕΚ280Α). 

γ. Του άρθρου 1 παραγ. 1, 2 και 3 του ν. 1338/1983 
«Εφαρμογή του Κοινοτικού Δικαίου» (ΦΕΚ 34Α) όπως 
τροποποιήθηκε από το άρθρο 6 του νόμου 1440/1984 
«Συμμετοχή της Ελλάδος στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού ΕΥΡΑΤΟΜ» 
(ΦΕΚ 70Α) και το άρθρο 65 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(ΦΕΚ 101 Α). 

δ. Των άρθρων 13 έως 29 του ν. 2637/1998 (ΦΕΚ 200 Α') 
«Σύσταση Οργανισμού Πληρωμής και Ελέγχου Κοινο¬ 
τικών Ενισχύσεων Προσανατολισμού και Εγγυήσεων» 
όπως τροποποιήθηκε με το άρθρο 4 του ν. 2732/1999 
(ΦΕΚ. 154) «Διεπαγγελματικές Οργανώσεις και ρύθμιση 
θεμάτων Υπουργείου Γεωργίας». 

ε. Του ν. 2520/1997 (ΦΕΚ 173/Α), άρθρο 28 όπως τρο¬ 
ποποιήθηκε με τον ν. 2732/1999 (ΦΕΚ 154/Α). 

στ. Του π.δ. 63/2005 (Κωδικοποίηση της νομοθεσίας 
για την Κυβέρνηση και τα κυβερνητικά όργανα). 


ζ. Της υπ’ αριθμ. 394555/2000 απόφασης των Υπουρ¬ 
γείων Εσωτερικών Δημόσιας Διοίκησης και αποκέντρω¬ 
σης - Γ εωργίας «Ανάθεση άσκησης αρμοδιοτήτων του 
ΟΠΕΚΕΠΕ στις Νομαρχιακές Αυτοδιοικήσεις της Χώρας» 
(ΦΕΚ Β 1324). 

η. Της υπ’ αριθμ. 368225/12.6.2001 απόφασης του 
Υπουργού Γ εωργίας «Περί Λειτουργίας του ΟΠΕΚΕΠΕ 
για τον τομέα του Βάμβακος» (ΦΕΚ 761). 

θ. Της υπ’ αριθμ. 42195/19.4.2002 Κοινής Υπουργικής 
απόφασης «Μεσομακροπρόθεσμα διοικητικά μέτρα στή¬ 
ριξης της βαμβακοκαλλιέργειας και μείωσης της περι¬ 
βαλλοντικής επιβάρυνσης» (ΦΕΚ 547Β /2.5.2002) όπως 
τροποποιήθηκε και ισχύει. 

2. Τους Κοινοτικούς Κανονισμούς: 

α. Καν. (ΕΚ) αριθμ. 1050/2001 του Συμβουλίου «για 
έκτη προσαρμογή του καθεστώτος για το βαμβάκι, που 
καθιερώθηκε με το πρωτόκολλο αριθμ.4 της πράξης 
προσχώρησης της Ελλάδας» (Ι_ 148). 

β. Καν. (ΕΚ) αριθμ. 1051/2001 του Συμβουλίου «για την 
ενίσχυση της βαμβακοπαραγωγής» (1148). 

γ. Καν. (ΕΚ) αριθμ. 1591/2001 της Επιτροπής «για τις 
λεπτομέρειες εφαρμογής του καθεστώτος ενίσχυσης 
της βαμβακοπαραγωγής» (Ι_210) 

δ. Καν. (ΕΚ) αριθμ. 1926/2000 του Συμβουλίου «για 
θέσπιση ενός ολοκληρωμένου συστήματος διαχείρισης 
και ελέγχων σχετικά με ορισμένα καθεστώτα κοινοτι¬ 
κών ενισχύσεων» (I 355). 

3. Το υπ’ αριθμ. π.δ. 176/2Α/23.9.2004 Διορισμός Υπουρ¬ 
γού Ευάγγελου Μπασιάκου στο Υπουργείο Αγροτικής 
Ανάπτυξης και Τροφίμων. 

4. Το γεγονός ότι 

- οι εκκοκκιστικές επιχειρήσεις για την διασφάλιση 
και διευκόλυνση των ελεγκτικών διαδικασιών για την 
άμεση καταβολή των κοινοτικών ενισχύσεων θα πρέπει 
να διαθέτουν πέραν των άλλων και κατάλληλο μηχα¬ 
νογραφικό εξοπλισμό και 

-μηχανογραφική βάση δεδομένων στην οποία θα 
καταχωρούνται λεπτομερειακά όλα τα στοιχεία που 
αφορούν τους παραγωγούς που θα παραδίδουν βαμ¬ 
βάκι καθώς και λεπτομερή στοιχεία της εκκόκκισης και 
της διακίνησης του εκκοκκισμένου βάμβακος και των 
υποπροϊόντων εκκόκκισης και στα οποία πρόσβαση θα 
έχουν, όποτε ζητηθεί, τα αρμόδια Εθνικά και Κοινοτικά 
ελεγκτικά όργανα. 

-για την διασφάλιση των Κοινοτικών ενισχύσεων πρέ¬ 
πει να διενεργούνται οι κατάλληλοι έλεγχοι και να επι¬ 
βάλλονται κυρώσεις σε εκκοκκιστές, παραγωγούς, και 
οποιονδήποτε άλλο, όταν προκύπτει συμμετοχή τους 
σε παρατυπίες. 

-πρέπει να εξασφαλίζεται η δυνατότητα της απρόσκο¬ 
πτης πληρωμής των παραγωγών από τις εκκοκκιστικές 
επιχειρήσεις με την κατάθεση σχετικών τραπεζικών εγ¬ 
γυήσεων για τον σκοπό αυτό πριν την έναρξη παρα¬ 
λαβής βάμβακος. 

-πρέπει να υπάρξει διαφοροποίηση στην αμοιβή του 
ποιοτικά καλύτερου βάμβακος για ενθάρρυνση των πα¬ 
ραγωγών στην βελτίωση της ποιότητας. 

-πρέπει να υπάρξουν επιπτώσεις για τους παραγω¬ 
γούς πού δεν λαμβάνουν μέτρα για την αποτροπή της 
υποβάθμισης του συλλεγόμενου βάμβακος. 

-πρέπει να ληφθούν και μέτρα για τον έλεγχο του 
σεβασμού των Κοινοτικών και Εθνικών διατάξεων όσον 
αφορά το σύσπορο βαμβάκι για τους παραγωγούς από 
την στιγμή της εξόδου του βάμβακος από το αγρό (στην 
θύρα του αγροκτήματος). 

-πρέπει οι καλλιεργούμενες με βαμβάκι εκτάσεις να 
είναι οι περιβαλλοντικά ενδεικνυόμενες και ότι οι ποσό¬ 
τητες βάμβακος που παράγονται καθ’ υπέρβαση των πε¬ 
ριβαλλοντικών μέτρων δεν θα πρέπει να ενισχύονται. 

5. Τη γνώμη του ΟΠΕΚΕΠΕ καθώς και την εισήγηση 
της Δ/νσης ΠΑΠ - Φυτών Μεγάλης Καλλιέργειας. 

6. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που τέθηκε σε 
ισχύ με το άρθρο πρώτο του π. δ/τος υπ’ αριθμ. 63/2005 
(Α 98) και το γεγονός ότι από την εφαρμογή της πα- 
ρούσης απόφασης δεν προκαλείται δαπάνη εις βάρος 
του κρατικού προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση λαμβάνονται συμπληρωματικά, 
εφαρμοστικά μέτρα και κυρώσεις σε εκτέλεση των Καν. 
(ΕΚ) 1051/2001 και 1591/2001 και καθορίζονται οι διαδικασίες 
για τη χορήγηση της Κοινοτικής ενίσχυσης στην παραγωγή 
βάμβακος, μετά από ελέγχους όπως αυτοί προβλέπονται 
στην κείμενη Κοινοτική και Εθνική νομοθεσία με σκοπό το 
παραγόμενο υπό το ισχύον καθεστώς βαμβάκι να καλλι¬ 
εργείται με τις λιγότερες περιβαλλοντικές επιπτώσεις και 
να είναι ποιοτικά κατάλληλο. 

Άρθρο 2 

Φορέας Εφαρμογής Του Καθεστώτος 

Αρμόδιος Φορέας εφαρμογής των μέτρων Κοινοτικού 
Καθεστώτος στην ενίσχυση της παραγωγής βάμβακος, 
με προκαθορισμένο πλαίσιο διαδικασιών και ελέγχων, 
ορίζεται ο Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.). Όπου στην απόφαση αυτή αναφέρεται 
«Οργανισμός Ελέγχου», νοείται ο Ο.Π.Ε.Κ.Ε.Π.Ε. 

Ο Οργανισμός Ελέγχου διενεργεί όλους τους απαραί¬ 
τητους ελέγχους, και λαμβάνει όλα τα αναγκαία μέτρα 
στα πλαίσια της παρούσης απόφασης και λοιπών Εθνι¬ 
κών και Κοινοτικών διατάξεων, για τη διασφάλιση των 
Κοινοτικών ενισχύσεων στον τομέα του βάμβακος. 

Άρθρο 3 

Δικαιούχοι Ενίσχυσης 

Η ενίσχυση στην παραγωγή βαμβακιού, όπως ορίζουν 
οι Κοινοτικοί κανονισμοί, χορηγείται στις εκκοκκιστικές 
επιχειρήσεις, εφόσον: 


α) έχουν καταθέσει αίτηση θέσης υπό έλεγχο για το 
σύσπορο βαμβάκι που παραλαμβάνουν εντός προθεσμί¬ 
ας που ορίζεται από τον Καν. (Ε.Κ.) 1591/2001 ή αν άλλως 
ορισθεί από τον Υπουργό Αγροτικής Ανάπτυξης και 
Τροφίμων με έκδοση σχετικής Υπουργικής Απόφασης. 

β) έχουν καταθέσει αίτηση ενίσχυσης στον αρμόδιο 
Οργανισμό Ελέγχου σύμφωνα με το άρθρο 5 του Καν. 
(ΕΚ) 1591/2001, 

γ) έχουν εκκοκκίσει την ώριμη και ανόθευτη παρα- 
ληφθείσα ποσότητα σύσπορου βάμβακος που τέθηκε 
υπό έλεγχο, 

δ) έχουν καταβάλει στους παραγωγούς βάμβακος που 
έχουν δηλώσει εμπρόθεσμα τις εκτάσεις που καλλιέρ¬ 
γησαν με βαμβάκι στο Ο.Σ.Δ.Ε., μια τιμή, τουλάχιστον 
ίση με την ελάχιστη τιμή, για βαμβάκι ποιοτικού τύπου 
όπως ορίζεται στο άρθρο 3 του Καν. (ΕΚ) 1051/2001 του 
Συμβουλίου, μέσω σχετικών συμβάσεων αγοραπωλησίας 
για τις ποσότητες που τους παρέδωσαν. 

ε) τηρούν λογιστική αποθήκης συσπόρου και εκκοκκι- 
σμένου βάμβακος και των προϊόντων εκκόκκισης σύμ¬ 
φωνα με το άρθρο 12. του Καν. (ΕΚ) 1591/2001. 

στ) αποδέχονται κάθε είδους έλεγχο, τόσο από Κοινο¬ 
τικά όσο και από Εθνικά ελεγκτικά όργανα, στο πλαίσιο 
εφαρμογής των Κοινοτικών και Εθνικών μέτρων που 
διέπουν τη λειτουργία του καθεστώτος στον τομέα του 
βάμβακος. 

Άρθρο 4 

Συμβάσεις Αγοραπωλησίας Βάμβακος 
Η σύμβαση καλλιέργειας που αναφέρεται στο άρθρο 
3 στοιχείο (δ) της παρούσης συνάπτεται μεταξύ μίας 
επιχείρησης εκκόκκισης συσπόρου βάμβακος και ενός 
μεμονωμένου παραγωγού ή Ομάδος Παραγωγών Βάμ¬ 
βακος (Ο.Π.Β.) το αργότερο κατά τη θέση υπό έλεγχο 
του συσπόρου βάμβακος που παραδίδεται από τον πα¬ 
ραγωγό ή την Ο.Π.Β. στην επιχείρηση εκκόκκισης και 
περιλαμβάνει τουλάχιστον: 

-τις προσαρμογές στην τιμή βάσει των ποιοτικών προ¬ 
διαγραφών και τάσεων της αγοράς. 

-τις προϋποθέσεις που περιλαμβάνονται στο άρθρο 
10 του Καν. (ΕΚ) 1591/2001. 

-τις διαδικασίες πληρωμής απ’ ευθείας στους λογα¬ 
ριασμούς των παραγωγών που τηρούν στην ΑΤΕ. 

-τις υποχρεώσεις των συμβαλλομένων μερών όσον 
αφορά την παράδοση και παραλαβή του συσπόρου βάμ¬ 
βακος με ποσοστό ξένων υλών μέχρι 8% και υγρασίας 
μέχρι 15%. 

-την ποικιλία που καλλιεργήθηκε 
-την ακριβή δηλωθείσα και αναγνωρισθείσα έκταση 
μέσω ΟΣΔΕ αγροτεμαχίου ή αγροτεμαχίων που αφορά 
στην παραδιδόμενη ποσότητα συσπόρου βάμβακος και 
η οποία είναι σύμφωνη με τα εφαρμοζόμενα περιβαλ¬ 
λοντικά μέτρα. 

Η σύμβαση συνοδεύεται από παράρτημα κοινής απο¬ 
δοχής των συμβαλλομένων για τις διαφορές τιμής λόγω 
ποιοτικού τύπου. 

Άρθρο 5 

Δηλώσεις Καλλιέργειας - Ρυθμίσεις Προστασίας 
Περιβάλλοντος 

α. Κάθε παραγωγός βάμβακος, προκειμένου να εντα¬ 
χθεί στο Κοινοτικό καθεστώς ενίσχυσης, υποβάλλει 
δήλωση των εκτάσεών του, σύμφωνα με το άρθρο 9 
του Καν. (ΕΚ) 1591/01 της Επιτροπής. Οι Δηλώσεις Καλ- 

λιέργειας υποβάλλονται στις αρμόδιες Υπηρεσίες της 
Νομαρχιακής Αυτοδιοίκησης, σύμφωνα με την υφιστά¬ 
μενη νομοθεσία και τους κανονισμούς που διέπουν το 
Ο.Σ.Δ.Ε. 

Εκτάσεις καλλιέργειας βάμβακος μη δηλωθείσες στο 
Ο.Σ.Δ.Ε ή εκτάσεις που καλλιεργήθηκαν καθ’ υπέρβαση 
των περιβαλλοντικών μέτρων, ανεξάρτητα αν αυτές 
δηλώθηκαν στο Ο.Σ.Δ.Ε., χαρακτηρίζονται ως μη επιλέ¬ 
ξιμες για ενίσχυση στην παραγωγή μη εκκοκκισμένου 
βάμβακος και οι ποσότητες που προέρχονται από αυτές 
τις εκτάσεις δεν ενισχύονται. Ομοίως δεν ενισχύεται 
βαμβάκι που προέρχεται από εκτάσεις οι οποίες δη¬ 
λώθηκαν στο Ο.Σ.Δ.Ε. ως άλλη καλλιέργεια καθώς και 
ποσότητες που δεν είναι ώριμες, υγιείς, ανόθευτες και 
σύμφωνες με τα συναλλακτικά ήθη. 

β. Οι φορείς εκτέλεσης και ελέγχου του Ο.Σ.Δ.Ε. θέ¬ 
τουν στη διάθεση του αρμόδιου Οργανισμού Ελέγχου 
όλα τα στοιχεία που αφορούν την καλλιέργεια βάμβακος 
σε οποιοδήποτε στάδιο ζητηθούν. Με την ολοκλήρωση 
της μηχανογραφικής καταχώρισης των στοιχείων των 
δηλώσεων παραγωγών βάμβακος ο αρμόδιος Φορέας 
Ο.Σ.Δ.Ε. παραδίδει άμεσα στον Οργανισμό Ελέγχου με 
μαγνητικά μέσα και μηχανογραφικές εκτυπώσεις, πλή¬ 
ρες αρχείο των δηλώσεων Ο.Σ.Δ.Ε. που αφορούν την 
καλλιέργεια βάμβακος. Για οποιαδήποτε μεταβολή των 
στοιχείων που αφορούν το βαμβάκι ο αρμόδιος Φορέας 
Ο.Σ.Δ.Ε. ενημερώνει πρώτα τον Οργανισμό Ελέγχου. 
Γ ια κάθε είδους ελέγχους που διεξάγει ο Οργανισμός 
Ελέγχου όπως ιδίως οι στρεμματικοί έλεγχοι, οι έλεγχοι 
κατά την παράδοση βάμβακος κ.λ.π. χρησιμοποιείται το 
ανωτέρω αρχείο και μόνο. 

γ. Με απόφαση του Υπουργού Αγροτικής Ανάπτυξης 
& Τροφίμων και προς σκοπό την προστασία του περι¬ 
βάλλοντος περιορίζονται, ενδεχομένως, οι εκτάσεις που 
είναι επιλέξιμες για ενίσχυση στην παραγωγή συσπόρου 
βάμβακος, βάσει γενικών, αντικειμενικών και διαφανών 
κριτηρίων που αναφέρονταί: 

-στη γεωργική οικονομία των περιφερειών που η πα¬ 
ραγωγή βάμβακος είναι σημαντική. 

-στις εδαφοκλιματολογικές συνθήκες που επικρατούν 
στην περιοχή. 

-στις εναλλαγές καλλιεργειών και τις καλλιεργητικές 
τεχνικές που μπορούν να βελτιώσουν το περιβάλλον. 

-στη μείωση των επιπέδων νιτρορύπανσης του εδά¬ 
φους και των υπογείων υδάτων. 

δ. Η επιλέξιμη προς ενίσχυση ποσότητα που παραδί- 
δεται από τους παραγωγούς στα εκκοκκιστήρια, αφορά 
την ηρτημένη τους παραγωγή όπως προσδιορίζεται από 
τον Οργανισμό Ελέγχου στην βάση των πραγματικών 
στοιχείων παραγωγής στα πλαίσια των περιβαλλοντι¬ 
κών μέτρων λαμβανομένων υπόψη και των στατιστικών 
στοιχείων παραγωγής τους περασμένων περιόδων. 

Άρθρο 6 

Αίτηση Ενίσχυσης 

Γ ια την καταβολή της ενίσχυσης η εκκοκκιστική επι¬ 
χείρηση καταθέτει αίτηση ενίσχυσης στον Οργανισμό 
Ελέγχου, από την 1η Ιουλίου, που προηγείται της πε¬ 
ριόδου εμπορίας, μέχρι την 31η Μαρτίου της σχετικής 
περιόδου εμπορίας. Η αίτηση ενίσχυσης υποβάλλεται 
την ίδια μέρα για τις ποσότητες που αφορούν τη σχε¬ 
τική αίτηση για θέση υπό έλεγχο σύμφωνα με το άρθρο 
5 του Καν. (ΕΚ) 1591/2001. 


Εάν η αίτηση ενίσχυσης κατατεθεί πριν την αίτηση 
για θέση υπό έλεγχο, αυτή για να γίνει δεκτή θα πρέπει 
να συνοδεύεται από εγγυητική επιστολή. 

Γ ια την αίτηση ενίσχυσης που υποβάλλεται μετά τη 
θέση υπό έλεγχο, πρέπει να γίνεται αναφορά για την 
υποβολή της αργότερα στη σχετική αίτηση για θέση 
υπό έλεγχο . 

Άρθρο 7 

Αίτηση Γ ια Θέση Υπό Έλεγχο 
α. Κατά την είσοδο συσπόρου βάμβακος στο εκκοκ¬ 
κιστήριο, η εκκοκκιστική επιχείρηση προσδιορίζει την 
παρτίδα, την ποσότητα και τη σχετική σύμβαση και 
υποβάλλει αίτηση θέσης υπό έλεγχο του συσπόρου βάμ¬ 
βακος με αναλυτική κατάσταση περιγραφής παρτίδων. 
Κατά την στιγμή αυτή, οι συμβαλλόμενοι προβαίνουν 
στη δειγματοληψία, για τη διαπίστωση της ποιότητας 
κάθε παρτίδας η οποία και αναφέρεται στο από κοι¬ 
νού υπογεγραμμένο δελτίο ποιοτικής και ποσοτικής 
παραλαβής. 

β. Οι ποσότητες που τίθενται υπό έλεγχο πρέπει να 
εκκοκκισθούν εντός προθεσμίας 90 ημερών από την 
ημερομηνία θέσης υπό έλεγχο και οπωσδήποτε πριν 
από τις 10 Απριλίου της σχετικής περιόδου εμπορίας 
όπου τα εκκοκκιστήρια ανακοινώνουν στον Οργανισμό 
Ελέγχου τις ποσότητες εκκοκκισμένου βάμβακος που 
έχει παραχθεί από την ποσότητα μη εκκοκκισμένου βάμ¬ 
βακος που τέθηκε υπό έλεγχο σ’ αυτά σύμφωνα με το 
άρθρο 6 παρ.6 του Καν.(ΕΚ) 1591/2001 της Επιτροπής . 

γ. Οι αιτήσεις για θέση υπό έλεγχο δύνανται να κατα¬ 
τίθενται, από την 1/9 έως τις 31/3 της σχετικής περιόδου 
εμπορίας ή σε προγενέστερη ημερομηνία από την 31/3 
που θα ορίσει με απόφαση του ο Υπουργός Αγροτικής 
Ανάπτυξης και Τροφίμων. 

Άρθρο 8 

Παράδοση Και Παραλαβή Συσπόρου Βάμβακος 
Η παράδοση - παραλαβή συσπόρου βάμβακος γίνεται 
με ευθύνη των συναλλασσομένων μερών στις εγκα¬ 
ταστάσεις των εκκοκκιστικών επιχειρήσεων οι οποίες 
έχουν λάβει σχετική έγκριση λειτουργίας από τον Ορ¬ 
γανισμό Ελέγχου και πάντοτε παρουσία των ελεγκτών 
του Οργανισμού. 

Η παράδοση του συσπόρου βάμβακος στο εκκοκκι¬ 
στήριο γίνεται από τον ίδιο τον παραγωγό με: 
α. Την αστυνομική του ταυτότητα και τον ΑΦΜ του. 
β. Τη δήλωση των εκτάσεων στο Ο.Σ.Δ.Ε. ή άλλο ισο¬ 
δύναμο παραστατικό που εγκρίνεται από τον Οργανισμό 
Ελέγχου. 

γ. Τα στοιχεία της άδειας κυκλοφορίας ή άλλου σχε¬ 
τικού εγγράφου του οχήματος μεταφοράς της προς 
παράδοση ποσότητας. 

Ωστόσο είναι δυνατή η παράδοση του συσπόρου βάμ¬ 
βακος, με πληρεξούσιο ή την προσκόμιση απλής εξου¬ 
σιοδότησης θεωρημένης για το γνήσιο της υπογραφής 
και επιπλέον σφραγισμένης και υπογεγραμμένης απ’ τον 
Αγροτικό Συνεταιρισμό ή την Ε.Α.Σ. της περιοχής του, 
κατ’ επιλογή του παραγωγού, από: 

-εκπρόσωπο αναγνωρισμένης ομάδας ή ένωσης ομά¬ 
δων παραγωγών. 

-συγκαλλιεργητή του παραγωγού ή συγγενικό του 
πρόσωπο α’ ή β' βαθμού (σύζυγο, τέκνα, αδέλφια). 

-άλλο βαμβακοπαραγωγό υπό τον περιορισμό ότι ο 
παραγωγός που εξουσιοδοτείται. 

ο δεν είναι ο οδηγός του μεταφορικού μέσου Δ.Χ. 

ο δεν είναι υπάλληλος της εκκοκκιστικής επιχείρησης. 

Κατά τη διαδικασία της παράδοσης οι συναλλασσό¬ 
μενοι συνυπογράφουν: 

α) Τη σύμβαση αγοραπωλησίας, πλήρως συμπληρωμέ¬ 
νη, το αργότερο κατά τη θέση υπό έλεγχο του συσπό- 
ρου βάμβακος, εφόσον δεν έχει συνυπογράφει προγενέ¬ 
στερα, σύμφωνα με το άρθρο 10 του Καν. (ΕΚ) 1591/2001 
και τα καθοριζόμενα από την παρούσα απόφαση. 

β) Την απόδειξη ποσοτικής και ποιοτικής παραλαβής 
με την ανάλυση των ποιοτικών χαρακτηριστικών του 
συσπόρου βάμβακος που παραδόθηκε, αφού εκδοθεί 
προηγουμένως η σχετική ζυγοταινία του φορτίου, για 
κάθε παρτίδα. 

Στην περίπτωση παράδοσης περισσότερων της μιας 
παρτίδων με ένα μεταφορικό μέσο, τότε επί της ζυ¬ 
γοταινίας θα αναφέρεται η συνεχόμενη αρίθμηση των 
παρτίδων. 

Κάθε μεμονωμένη παράδοση χαρακτηρίζεται ως 
παρτίδα και λαμβάνει συγκεκριμένο αριθμό κατά την 
εισαγωγή της. Τα παραπάνω στοιχεία καταχωρούνται 
άμεσα στον ηλεκτρονικό υπολογιστή που βρίσκεται στη 
θύρα εισόδου του εκκοκκιστηρίου και αποτελούν την 
Ημερήσια Κατάσταση Παραλαβών συσπόρου βάμβα¬ 
κος και αποστέλλονται την ίδια στιγμή ηλεκτρονικά 
στον Οργανισμό Ελέγχου. Στα παραπάνω καταχωρη- 
θέντα στοιχεία έχουν πρόσβαση, οποιαδήποτε στιγμή 
για έλεγχο - εκτύπωση, οι ελεγκτές του Οργανισμού 
Ελέγχου και κάθε άλλης επιτροπής, που ορίζεται από 
την παρούσα. 

Σε περίπτωση που διαπιστωθεί, κατά τη διάρκεια των 
γενομένων ελέγχων, ότι ποσότητες συσπόρου βάμβακος 
παραλήφθηκαν χωρίς τους όρους και τις προϋποθέσεις 
της παρούσης παραγράφου, θεωρούνται ως μη επιλέξι¬ 
μες και αφαιρούνται από την αίτηση θέσης υπό έλεγχο 
και την αντίστοιχη αίτηση ενίσχυσης που υπέβαλλε η 
εκκοκκιστική επιχείρηση. 

Το ωράριο έναρξης και λήξης των παραλαβών ορίζεται 
από τον Οργανισμό Ελέγχου και η τήρησή του ελέγχεται 
από όργανά του. Κατά τις περιόδους αιχμής με από¬ 
φαση της Διοίκησης μπορεί να τροποποιεί το ωράριο 
παραλαβών σύμφωνα με τις προκύπτουσες ανάγκες. 

Μετά τη λήξη του ωραρίου παραλαβών, τα οχήματα 
μεταφοράς συσπόρου βάμβακος και προϊόντων εκκόκκι¬ 
σης απομακρύνονται από το χώρο του εκκοκκιστηρίου, 
με ευθύνη της επιχείρησης. 

Στην εκκοκκιστική επιχείρηση η οποία, για οποιο- 
δήποτε λόγο, δεν συμμορφώνεται με τα εν λόγω 
μέτρα, με αποτέλεσμα τη μη τήρηση του ωραρίου ή 
οχήματα μεταφοράς συσπόρου βάμβακος και προϊό¬ 
ντων εκκόκκισης παραμένουν στο χώρο του εκκοκ¬ 
κιστηρίου μετά τη λήξη του ωραρίου παραλαβών, 
χωρίς την έγκριση του Οργανισμού Ελέγχου, ανακα¬ 
λούνται με απόφαση του Προέδρου του Οργανισμού 
Ελέγχου οι ελεγκτές για δύο (2) εργάσιμες ημέρες. 
Σε περίπτωση υποτροπής ανακαλούνται οι ελεγκτές 
για τέσσερις (4) εργάσιμες ημέρες. Η μη συμμόρ¬ 
φωση της επιχείρησης, παρά τις επιβληθείσες ως 
άνω κυρώσεις, επισύρει την κύρωση της οριστικής 
παύσης των παραλαβών με απόφαση του Γενικού 
Γραμματέα του Υπουργείου Αγροτικής Ανάπτυξης 
& Τροφίμων, μετά από εισήγηση του Οργανισμού 
Ελέγχου προς τη Δ/νση ΠΑΠ- ΦΜΚ. 


Οποιεσδήποτε ποσότητες βάμβακος διαπιστώνεται 
ότι συγκεντρώνονται από τρίτους σε χώρους μη κατάλ¬ 
ληλους για αποθήκευση που υποβαθμίζουν το προϊόν 
πέραν των συναλλακτικών ηθών, εντοπίζονται οι πα¬ 
ραγωγοί που τις παρέδωσαν και αφαιρούνται από την 
δικαιούμενη προς παράδοση και ενίσχυση ποσότητά 
τους. Δεν επιτρέπεται η ανάμειξη ποσοτήτων συσπόρου 
βάμβακος που ανήκουν σε διαφορετικούς παραγωγούς 
(άρθρο 10 παρ. 2 του ΚΑΝ 1591/2001). 

Σε περίπτωση που κατά τη διάρκεια των παραλαβών 
συσπόρου βάμβακος ή των υπολοίπων ελέγχων προκύ- 
ψει παράβαση των Κοινοτικών και Εθνικών διατάξεων, ο 
Οργανισμός Ελέγχου αποσύρει τους ελεγκτές από το 
εκκοκκιστήριο και τριμελής Επιτροπή που συγκροτείται 
με απόφαση του Προέδρου του Οργανισμού Ελέγχου 
προβαίνει σε έλεγχο και καταγραφή του είδους και 
της έκτασης της παράβασης, προκειμένου να επιβλη¬ 
θούν οι σχετικές κυρώσεις, με απόφαση του Γενικού 
Γραμματέα του Υπουργείου Αγροτικής Ανάπτυξης & 
Τροφίμων μετά από πρόταση του Προέδρου του Ορ¬ 
γανισμού Ελέγχου. 

Το σύσπορο βαμβάκι που παραδίδει ο κάθε παραγω¬ 
γός και παραλαμβάνει η εκκοκκιστική επιχείρηση, για 
να θεωρηθεί επιλέξιμο πρέπει να είναι ώριμο, υγιές, 
ανόθευτο και σύμφωνο με τα συναλλακτικά ήθη. Στα 
πλαίσια αυτά, οι ποσότητες με περιεκτικότητα σε ξέ¬ 
νες ύλες άνω του 8% ή υγρασία μεγαλύτερη του 15%, 
θεωρούνται ως μη επιλέξιμες. 

Ο Οργανισμός Ελέγχου δια των ελεγκτών του δύναται 
να πραγματοποιεί καθολικές δειγματοληψίες για τον 
έλεγχο της υγρασίας πριν την είσοδο του συσπόρου 
βάμβακος στο εκκοκκιστήριο. 

Οι ελεγκτές λαμβάνουν δείγματα του συσπόρου βάμ¬ 
βακος παρουσία των ενδιαφερομένων από τα φορτία 
πριν την είσοδό τους στο εκκοκκιστήριο και τους ενη¬ 
μερώνουν άμεσα για τα ποσοστά υγρασίας του δείγ¬ 
ματος. 

Εφόσον τα ποσοστά αυτά είναι εντός των καθορι¬ 
σμένων ορίων, το φορτίο εισέρχεται κανονικά στο εκ¬ 
κοκκιστήριο. 

Εφόσον είναι εκτός των καθορισμένων ορίων το φορ¬ 
τίο δεν επιτρέπεται να τεθεί υπό έλεγχο. 

Σε περίπτωση διαφωνίας των συμβαλλομένων, για την 
ποιότητα της υπό παράδοση ποσότητας βάμβακος σε 
σχέση με αυτήν που είχαν συμφωνήσει, η συγκεκριμένη 
ποσότητα μπορεί να εξέλθει του εκκοκκιστηρίου, αφού 
σημειωθεί από τον αρμόδιο ελεγκτή στο πίσω μέρος 
της δήλωσης του παραγωγού και στην κατάσταση ημε¬ 
ρησίων παραλαβών, ο λόγος για τον οποίο δεν τέθηκε 
υπό έλεγχο η συγκεκριμένη ποσότητα. 

Πραγματοποιούνται σε ποσοστό τουλάχιστον 5% τυ¬ 
χαίες δειγματοληψίες σε παρτίδες συσπόρου βάμβακος 
κατά τη θέση υπό έλεγχο, παρουσία του παραγωγού 
ή εκπροσώπου του και εκπροσώπου της επιχείρησης, 
από τους ελεγκτές του Οργανισμού Ελέγχου ή άλλα 
ελεγκτικά όργανα και ο αρμόδιος ελεγκτής λαμβάνει 
αντιπροσωπευτικό δείγμα το οποίο με τη φροντίδα 
του Οργανισμού Ελέγχου παραλαμβάνεται για ποιοτι¬ 
κή ταξινόμηση από τον αρμόδιο προς τούτο φορέα, τα 
αποτελέσματα του οποίου κοινοποιούνται εντός δέκα 
(10) εργάσιμων ημερών στον Οργανισμό Ελέγχου, ο 
οποίος και ενημερώνει στη συνέχεια την εκκοκκιστική 
επιχείρηση. 

Άρθρο 9 

Εκκόκκιση - Παραγωγή - Πωλήσεις 

1. Οι ποσότητες που έχουν παραληφθεί, εκκοκκίζονται 
σύμφωνα με το άρθρο 6 του Καν. (Ε.Κ) 1591/2001 και το 
άρθρο 7 της παρούσας. 

Καθημερινά, εκτιμάται από τις εκκοκκιστικές επιχει¬ 
ρήσεις η ποσότητα που εκκοκκίζεται και με βάση την 
αντίστοιχη καθημερινή παραγωγή εκκοκκισμένου καθο¬ 
ρίζεται η ημερήσια απόδοση. 

Προκειμένου να αποφεύγονται εγγραφές στα βιβλία 
της επιχείρησης με λογιστικές διαφορές μεγάλης από¬ 
κλισης μεταξύ εκτιμώμενης εκκοκκισθείσας ποσότητας 
συσπόρου καθημερινά και πραγματικής εκκοκκισθείσας 
στο τέλος μιας πλήρους εκκόκκισης, οι επιχειρήσεις 
θα πρέπει με τακτικές δοκιμαστικές εκκοκκίσεις να 
φροντίζουν για τη μεγαλύτερη ακρίβεια των στοιχείων 
αυτών. 

2. Η καθημερινή παραγωγή των δεμάτων καταγρά¬ 
φεται στα βιβλία της επιχείρησης, ελέγχεται και λαμ- 
βάνεται δείγμα σε ποσοστό 5% τουλάχιστον από τα 
ελεγκτικά όργανα του Οργανισμού Ελέγχου για επανα- 
ζύγιση και ποιοτική ταξινόμηση. Τα παραγόμενα δέματα 
φυλάσσονται επιμελώς στις αποθήκες της επιχείρησης 
σε σχήματα προσβάσιμα και εύκολα ελεγχόμενα από 
τους ελεγκτές του Οργανισμού Ελέγχου. Η αυτοκόλλητη 
ετικέτα με τα στοιχεία του δέματος, πρέπει να είναι 
καλής ποιότητας και επικολλάται σε δύο πλευρές του 
δέματος, ώστε να καθίσταται εύκολα αναγνώσιμη από 
τα εοεηπθΓε, κατά τη διάρκεια της περιόδου. 

3. Η ποσότητα συσπόρου βάμβακος που εκκοκκίζεται, 
η παραγόμενη ποσότητα εκκοκκισμένου βάμβακος, βαμ¬ 
βακόσπορου και τα λίντερς (χνούδια), καταγράφονται 
στα βιβλία της επιχείρησης καθημερινά, όπως και η 
αποθεματοποίησή τους την πρώτη ημέρα κάθε μήνα 
και καλύπτονται με λογιστική τακτοποίηση. 

4. Αρμόδιος ελεγκτής του Οργανισμού Ελέγχου πα¬ 
ρακολουθεί τη διαδικασία καθημερινά και συμπληρώνει 
Φύλλο Ελέγχου για την εφαρμογή των ανωτέρω, το 
οποίο διαβιβάζει με Τηλεομοιοτυπία (ΡΑΧ) στην αρμόδια 
Περιφερειακή Υπηρεσία του Οργανισμού Ελέγχου. 

Για περιπτώσεις που η αρμόδια Περιφερειακή Υπηρε¬ 
σία διαπιστώσει παραβίαση επί των ανωτέρω ενημερώ¬ 
νει την Κεντρική Υπηρεσία του Οργανισμού Ελέγχου. 

5. Η μη ανταπόκριση των εκκοκκιστικών επιχειρήσεων 
στα αναφερόμενα στις παραγράφους 1, 2 και 3 του πα¬ 
ρόντος άρθρου, συνιστούν παραβίαση με αποτέλεσμα 
την παρακώλυση του ελεγκτικού έργου του Οργανισμού 
Ελέγχου και επιφέρουν, με απόφαση του Προέδρου του 
Οργανισμού Ελέγχου ανάκληση των ελεγκτών μέχρι τη 
συμμόρφωση των επιχειρήσεων, με ταυτόχρονη πραγ¬ 
ματοποίηση ισοζυγίου για τη διαπίστωση των πραγμα¬ 
τικών στοιχείων της επιχείρησης. 

6. Οι εκκοκκιστικές επιχειρήσεις, για κάθε ποσότητα 
εκκοκκισμένου βάμβακος που πρόκειται να εξέλθει από 
το εκκοκκιστήριο, ενημερώνουν, μέχρι την 14ην ώρα 
της προηγούμενης ημέρας, τα ελεγκτικά όργανα του 
Οργανισμού Ελέγχου, όπως και για κάθε ποσότητα που 
επαναζυγίζεται σε αυτές από επιστροφές. 

Για κάθε εξερχόμενη παρτίδα προϊόντων γίνονται 
άμεσα οι εγγραφές στα βιβλία της επιχείρησης με την 
ένδειξη της ποσότητας, του αριθμού των τιμολογίων 
πώλησης και οποιουδήποτε άλλου εγγράφου εκδίδεται 
για τις παρτίδες αυτές. 


Άρθρο 10 

Διακίνηση Στοιχείων - Πληροφόρηση 

Κάθε εκκοκκιστική επιχείρηση οφείλει να είναι συνδε- 
δεμένη ηλεκτρονικά μέσω υπολογιστή με την Κεντρική 
Υπηρεσία του Οργανισμού Ελέγχου και να αποστέλλει 
καθ’ όλη τη διάρκεια των παραλαβών τα αναλυτικά 
στοιχεία των παρτίδων συσπόρου βάμβακος των παρα¬ 
γωγών καθώς και τα στοιχεία παραγωγής και διάθεσης 
των προϊόντων εκκόκκισης. Με ευθύνη του ελεγκτή του 
Οργανισμού Ελέγχου με την ολοκλήρωση των παρα¬ 
λαβών διαβιβάζεται πριν από την αποχώρησή του από 
το εκκοκκιστήριο με τηλεομοιοτυπία (ΐαχ) στο αρμόδιο 
Περιφερειακό Γ ραφείο του Οργανισμού Ελέγχου η υπο¬ 
γεγραμμένη κατάσταση ημερησίων παραλαβών. 

Τα μηχανογραφικά αρχεία που έστειλε η εκκοκκι- 
στική επιχείρηση ελέγχονται συστηματικά από ειδικό 
λογισμικό (30ΡΤ\Λ/ΑΠΕ) της Κεντρικής Υπηρεσίας του 
Οργανισμού Ελέγχου και σε περίπτωση σφαλμάτων 
αποστέλλεται σχετική ειδοποίηση στην εκκοκκιστική 
επιχείρηση. Σε περίπτωση λαθών στο αρχείο αποστέλ- 
λονται ειδοποιήσεις στις επιχειρήσεις ενώ σε περιπτώ¬ 
σεις παραποίησης στοιχείων ή δεδομένων αποσύρονται 
οι ελεγκτές από την επιχείρηση και επιβάλλονται οι 
σχετικές κυρώσεις όπως προβλέπονται στο άρθρο 8 
της παρούσης. 

Άρθρο 11 
Έλεγχοι 

1. Εκτάσεις: 

Ο Οργανισμός Ελέγχου, δια των ελεγκτικών του οργά¬ 
νων, εξακριβώνει την ακρίβεια των δηλώσεων των εκτά¬ 
σεων βαμβακιού με επιτόπιο δειγματοληπτικό έλεγχο 
που αφορά, τουλάχιστον το 5% των δηλώσεων και ο 
οποίος ολοκληρώνεται το αργότερο στις 15 Νοεμβρίου 
της σχετικής περιόδου εμπορίας. 

Γ ια το σκοπό αυτό, δημιουργείται με πρόγραμμα ανά¬ 
λυσης κινδύνου το δείγμα 5% το οποίο ελέγχεται, με 
βάση τις μεθόδους που τηρούνται στο ΟΣΔΕ. 

Στο ποσοστό 5% συμπεριλαμβάνεται και το ποσοστό 
ελέγχου που τυχόν έχει προκύψει από προηγούμενους 
ελέγχους στα πλαίσια του ΟΣΔΕ. 

Πέραν του ανωτέρω δείγματος και καθ’ όλη τη δι¬ 
άρκεια της περιόδου ελέγχονται και οι περιπτώσεις 
που, κατά την κρίση του Οργανισμού Ελέγχου, χρήζουν 
επιπλέον ελέγχων. 

Γ ια τη διαδικασία εξαγωγής του δείγματος τηρού¬ 
νται πρακτικά όπου αναφέρονται τα στοιχεία ανάλυσης 
κινδύνου και η μεθοδολογία. Κατά τη διεξαγωγή των 
επιτόπιων ελέγχων συντάσσεται σχετικό πρακτικό τα 
αποτελέσματα του οποίου υπογράφονται από τον ελε¬ 
γκτή και τον παραγωγό. Τα ανωτέρω φυλάσσονται στις 
Περιφερειακές Διευθύνσεις του Οργανισμού Ελέγχου. 

2. Προϋποθέσεις έναρξης παραλαβών των εκκοκκιστι- 
κών επιχειρήσεων: 

Προκειμένου μια εκκοκκιστική επιχείρηση να λάβει 
έγκριση για να αρχίσει η παραλαβή και η εκκόκκιση 
συσπόρου βάμβακος, απαιτείται να διαθέτει και να 
υποβάλλει στον αρμόδιο Οργανισμό Ελέγχου τα ακό¬ 
λουθα: 

2.1. Τελευταίο ισολογισμό. 

2.2. Αποδεικτικό ενημερότητας για χρέη στο Δημόσιο. 
Σε περίπτωση χρεών να αναγράφεται το ποσό. 

2.3. Καταστατικό ίδρυσης εταιρίας (ΦΕΚ) και τελευταία 
τροποποίηση καταστατικού ή βεβαίωση για μη τροπο¬ 
ποίησή του από την αρμόδια δικαστική αρχή. 

2.4. Πιστοποιητικό ότι δεν τελεί υπό πτώχευση, ανα¬ 
γκαστική διαχείριση, εκκαθάριση ή έναρξη των σχετικών 
διαδικασιών των ανωτέρω. 

2.5. Διευθύνσεις μελών Διοικητικού Συμβουλίου και 
Διευθύνοντος Συμβούλου, καθώς και αριθμό Δελτίου 
Ταυτότητας αυτών που με την υπογραφή τους δεσμεύ¬ 
ουν την εταιρία εκκόκκισης. 

2.6. Αντίγραφο της ισχύουσας άδειας λειτουργίας ή 
επίσημο αντίγραφο της νέας άδειας λειτουργίας. 

2.7. Οι ενοικιαστές εκκοκκιστηρίων στα οποία δεν εκ- 
κοκκίζουν οι ιδιοκτήτες τους, είναι υποχρεωμένοι να 
προμηθευτούν νέες άδειες λειτουργίας, από τις κατά 
τόπους Υπηρεσίες Βιομηχανίας των Νομαρχιακών Αυ¬ 
τοδιοικήσεων. 

2.8. Βεβαίωση από Τράπεζα με την οποία συνεργάζεται 
και στην οποία θα αναφέρεται το εγκεκριμένο ύψος 
ποσού, για έκδοση εγγυητικών επιστολών για τη λήψη 
προκαταβολής ενίσχυσης στο βαμβάκι. 

2.9. Κατά την έναρξη της εκκοκκιστικής περιόδου, πρέ¬ 
πει να υπάρχει κάμερα ικανή να καλύπτει, σε 24ωρη 
βάση, τη φάση της παραγωγής στην πρέσσα, με σύγ¬ 
χρονη καταγραφή ημερομηνίας και ώρας, για διασταυ- 
ρωτικούς ελέγχους. Η ευθύνη καλής λειτουργίας και 
φύλαξης των αποθηκευτικών μέσων της κάμερας ανήκει 
στην εκκοκκιστική επιχείρηση η οποία τα αρχειοθετεί, 
κατά ημερομηνία. 

2.10. Να διαθέτουν ηλεκτρονική ζυγαριά για τη ζύγιση 
συσπόρου και εκτύπωση ζυγολογίου, και τη ζύγιση του 
εκκοκκισμένου (στην πρέσσα) με δυνατότητα αυτόμα¬ 
της εκτύπωσης βάρους, κωδικό εκκοκκιστηρίου, γραμμή 
παραγωγής, αύξουσα αρίθμηση, ημερομηνία και ώρα 
παραγωγής και σε γραμμικό κώδικα και μηχανογραφι¬ 
κό εξοπλισμό για την ανάγνωση των στοιχείων αυτών 
(δοαηπθΓ). 

2.11. Να διαθέτουν πλήρες μηχανογραφικό σύστημα 
υποστήριξης λογιστηρίου και αποθήκης, παρακολούθη¬ 
σης εισαγωγής συσπόρου, παραγωγής εκκοκκισμένου 
και διάθεσης αυτού, όλα σε επίπεδο δέματος, το οποίο 
να είναι συνεχώς συνδεδεμένο με τον Οργανισμό Ελέγ¬ 
χου για την αυτόματη καταχώρηση των στοιχείων. 

2.12 Εγγυητική επιστολή καλής εκτέλεσης των όρων 
σύμβασης ύψους 300.000 ΕΥΡΩ, υπέρ Οργανισμού Ελέγ¬ 
χου, για την εξασφάλιση πληρωμής των παραγωγών, 
την τήρηση Εθνικού παραρτήματος για τα ποιοτικά 
χαρακτηριστικά συσπόρου καθώς και για ανεξόφλητες 
δίγραμμες επιταγές ή τιμολόγια παρελθόντων ετών. Σε 
περίπτωση υπέρβασης των προθεσμιών πληρωμής των 
παραγωγών, την προηγούμενη ή την τρέχουσα περίοδο 
παραλαβών, η παραπάνω εγγυητική επιστολή αυξάνεται 
κατά 30% . 

Επιπλέον, για τις παλιές εκκοκκιστικές επιχειρήσεις 
απαιτούνται: 

2.13. Καταστάσεις Τραπέζης ανεξόφλητων τιμολογίων 
ή δίγραμμων επιταγών, για την εξόφληση των παρα¬ 
γωγών παρελθουσών περιόδων ή βεβαίωση Τραπεζών 
που συνεργάστηκαν ότι δεν υπάρχουν ανεξόφλητες 
δίγραμμες επιταγές παρελθουσών περιόδων. Σε πε¬ 
ριπτώσεις ανεξόφλητων δίγραμμων επιταγών ή τιμο¬ 
λογίων τα σχετικά ποσά θα πρέπει να κατατεθούν σε 
λογαριασμούς παραγωγών το αργότερο ένα μήνα από 
την έκδοση της παρούσης. 


Η μη εξόφληση παραγωγών, βάσει των όρων της σύμ¬ 
βασης αγοραπωλησίας, κατά το τέλος της εκκοκκιστι- 
κής περιόδου, με ευθύνη της εκκοκκιστικής επιχείρησης, 
συνεπάγεται την κατάπτωση της εγγύησης της παρα¬ 
γράφου 2.12 του παρόντος άρθρου. 

Η εν λόγω εγγύηση αποδεσμεύεται κατά 80% μετά 
την ολοκλήρωση του τελευταίου ισοζυγίου και εφόσον 
προηγουμένως οι παραγωγοί έχουν πληρωθεί την προ¬ 
σωρινή συμφωνηθείσα τιμή. 

Πριν την έναρξη της εκκοκκιστικής περιόδου, προϊό¬ 
ντα που δεν αφορούν παραγωγή του ίδιου εκκοκκιστη¬ 
ρίου, απομακρύνονται του περιβάλλοντος χώρου του 
εκκοκκιστηρίου, εκτός του βαμβακοσπόρου, εφόσον η 
επιχείρηση διαθέτει σπορελαιουργείο. 

3. Διαδικασία παράδοσης και παραλαβής συσπόρου 
βάμβακος: 

Τα ελεγκτικά όργανα του Οργανισμού Ελέγχου παρευρί- 
σκονται στο χώρο των εκκοκκιστικών επιχειρήσεων ή στις 
αποθήκες συγκέντρωσης αυτών, σε καθημερινή βάση. 

Κατά τη διάρκεια της παρουσίας τους καταχωρούν 
τον κωδικό για έναρξη της ΒΕΑΕ ΤΙΜΕ διαδικασίας πα¬ 
ρακολούθησης καθώς και του ελέγχου πληρωμής πα¬ 
ραγωγών (30 ημέρες που έπονται της αίτησης θέσης 
υπό έλεγχο), παρακολουθούν τις παραλαβές συσπόρου 
βάμβακος, τον έλεγχο της υγρασίας πριν την παράδο¬ 
ση, τον έλεγχο της γεφυροπλάστιγγας, τη συνεχόμενη 
αρίθμηση των παρτίδων, τις ζυγίσεις των φορτίων, τα 
παραστατικά παραλαβών και την καταχώρησή τους 
στον Η/Υ και επιλαμβάνονται των περιπτώσεων που 
χρήζουν αντιμετώπισης (π.χ. μη ύπαρξη καταχωρημένης 
δήλωσης, διαφωνία στη δειγματοληψία συσπόρου, εξα¬ 
γωγή παρτίδας από την επιχείρηση λόγω διαφωνίας), 
προβαίνουν σε επαναληπτικές ζυγίσεις φορτίων, πραγ¬ 
ματοποιούν δειγματοληψία συσπόρου από τις αποθήκες 
της επιχείρησης, σύμφωνα με τις οδηγίες του Οργα¬ 
νισμού Ελέγχου και σε ότι άλλο προβλέπεται από τις 
σχετικές εγκυκλίους του. 

Σε περίπτωση διαπίστωσης αδικαιολόγητης διαφο¬ 
ράς βάρους μεταξύ αρχικής ζύγισης φορτίου συσπό¬ 
ρου βάμβακος και της επαναζύγισης αυτού από τα ελε¬ 
γκτικά όργανα ανακαλούνται οι ελεγκτές, για τέσσερις 
(4) εργάσιμες ημέρες, με απόφαση του Προέδρου του 
Οργανισμού Ελέγχου. Η επαναζύγιση είναι δυνατή και 
εκτός χώρου εκκοκκιστηρίου με την παρουσία των εν¬ 
διαφερομένων. 

4. Τήρηση της ελάχιστης τιμής συσπόρου βάμβακος: 

Μετά την κατάθεση της αίτησης για θέση υπό έλεγχο 

κάθε παρτίδας και με βάση την υπογραφείσα σύμβαση 
από τους συμβαλλόμενους και το δελτίο ποσοτικής 
και ποιοτικής παραλαβής μεταξύ αυτών, ο Οργανισμός 
Ελέγχου ελέγχει την καταβολή εκ μέρους της εκκοκκι- 
στικής επιχείρησης τυχόν διαφοράς επί της τιμής που 
προκύπτει μεταξύ της ποιότητας του παραδιδόμενου 
συσπόρου βάμβακος και εκείνου του ποιοτικού τύπου. 

5. Παραγωγή και διάθεση προϊόντων εκκόκκισης βάμ¬ 
βακος: 

Οι ελεγκτές του Οργανισμού Ελέγχου, σε συνέχεια 
του άρθρου 9, πραγματοποιούν καθημερινά τους πιο 
κάτω ελέγχους: 

α. Κατά την εκκόκκιση, κάθε παραγόμενο δέμα παίρνει, 
με ηλεκτρονικό τρόπο, ταυτότητα που περιέχει: 

-την επιχείρηση παραγωγής 

-το έτος παραγωγής 

-την ημερομηνία και ώρα παραγωγής 
-τον αύξοντα αριθμό και 
-το μικτό βάρος. 

β. Η παραγωγή δεμάτων ελέγχεται δειγματοληπτι¬ 
κά με γραμμικό αναγνωστήρα (δοαπηθή παρουσία του 
ελεγκτή του Οργανισμού Ελέγχου και διασταυρώνεται 
με τις εγγραφές της μηχανογραφικής μονάδας της επι¬ 
χείρησης. Διενεργείται δειγματοληψία τουλάχιστον 5% 
των ημερησίως παραγομένων δεμάτων. 

γ. Ο έλεγχος της περιεκτικότητας του εκκοκκισμένου 
βάμβακος σε ξένες ύλες και υγρασία (για την προσαρ¬ 
μογή του βάρους) γίνεται με ποιοτική ανάλυση του πιο 
πάνω δείγματος, βάσει της δια χειρός δειγματοληψίας 
που διενεργείται παρουσία του ελεγκτικού οργάνου. 

Τα δείγματα αποστέλλονται από τον Οργανισμό Ελέγ¬ 
χου στον αρμόδιο για την ταξινόμηση φορέα. Τα αποτε¬ 
λέσματα της ταξινόμησης καταγράφονται σε πρακτικά 
και αποστέλλονται ηλεκτρονικά στον Οργανισμό Ελέγ¬ 
χου και κοινοποιούνται στους ενδιαφερομένους. 

δ. Ο έλεγχος βάρους των δεμάτων εκκοκκισμένου 
γίνεται επί των ιδίων δεμάτων της προηγούμενης πα¬ 
ραγράφου (γ) του άρθρου αυτού. Διαφορές - αποκλίσεις 
στον έλεγχο του βάρους, μέχρι 0,4%, επί του αναγραφο- 
μένου είναι αποδεκτές, πλην όμως, λαμβάνονται υπόψη 
στον υπολογισμό του προσαρμοσμένου βάρους. 

Σε περίπτωση διαπίστωσης, κατ’ εξακολούθηση, δια¬ 
φοράς βάρους μεταξύ αναγραφόμενου και ζυγισμένου 
πέραν του 0,4% ανακαλούνται οι ελεγκτές για τέσσερις 
(4) εργάσιμες ημέρες με απόφαση του Προέδρου του 
Οργανισμού Ελέγχου. 

ε. Κατά την εξαγωγή - φόρτωση, παρουσία του ελε¬ 
γκτή του Οργανισμού Ελέγχου, καταγράφεται με ηλε¬ 
κτρονική γραμμική ανάγνωση (εοαπηθή κάθε δέμα. Με 
βάση τα στοιχεία της καταγραφής υπογράφεται και 
θεωρείται από τον ελεγκτή το Δελτίο Αποστολής των 
δεμάτων για την έξοδο των δεμάτων από το εκκοκκι¬ 
στήριο. Στη συνέχεια, ενημερώνεται το μηχανογραφικό 
σύστημα και όλα τα προβλεπόμενα να τηρούνται βιβλία 
ούτως ώστε να υπάρχει καθημερινά ισοζύγιο και άμεσος 
έλεγχος. 

Σε περίπτωση μη συμφωνίας των στοιχείων του 
εοαηηθΓ και των δελτίων αποστολής, ανακαλούνται άμε¬ 
σα οι ελεγκτές μέχρι τέσσερις (4) εργάσιμες ημέρες και 
διενεργείται ισοζύγιο, με απόφαση της Διοίκησης του 
Οργανισμού Ελέγχου. 

6. Επιστροφή δεμάτων εκκοκκισμένου βάμβακος. 

Σε περιπτώσεις επιστροφής δεμάτων εκκοκκισμένου 
βάμβακος, μετά από την έξοδό τους για οποιονδήποτε 
λόγο, ενημερώνεται άμεσα ο ελεγκτής και τα δέματα 
αυτά τοποθετούνται σε ειδικό χώρο για αυτό τον σκοπό. 
Ο ελεγκτής επιτρέπει την είσοδο των σχετικών δεμά¬ 
των στο εκκοκκιστήριο αφού υπάρξει επανέλεγχος του 
βάρους των δεμάτων και επαλήθευση των στοιχείων 
των καρτελών των δεμάτων με τη χρήση των 303 πθγ 3. 
Η είσοδος των δεμάτων στο εκκοκκιστήριο ολοκληρώ¬ 
νεται με την έκδοση σχετικού δελτίου επιστροφής και 
την υπογραφή του απαραίτητα από τον ελεγκτή. 

7. Επαναδεματοποίηση δεμάτων εκκοκκισμένου βάμ¬ 
βακος. 

Μετά από έγγραφη αίτηση της επιχείρησης προς τον 
αρμόδιο Οργανισμό Ελέγχου και κατόπιν έγκρισής του, 
είναι δυνατή η επαναδεματοποίηση δεμάτων εκκοκ- 


κισμένου βάμβακος παρουσία πάντοτε των αρμοδίων 
οργάνων ελέγχου. 

8. Διάθεση βαμβακοσπόρου. 

Κατά τη διάθεση του βαμβακοσπόρου εκδίδονται τα, 
από την κείμενη νομοθεσία, προβλεπόμενα παραστατι¬ 
κά. Τα δελτία αποστολής αποστέλλονται ηλεκτρονικά 
στον Οργανισμό Ελέγχου. 

9. Διενέργεια ελέγχων από άλλα ελεγκτικά όργανα . 

Ο Οργανισμός Ελέγχου υποχρεούται να παρέχει κάθε 

αποδεικτικό στοιχείο και πληροφορία στις Ελληνικές 
και Κοινοτικές ελεγκτικές αρχές (Υπηρεσίες - Φορείς 
- Επιτροπές) που προβλέπονται στην ισχύουσα νομο¬ 
θεσία και στην παρούσα κοινή υπουργική απόφαση, με 
σκοπό τη διευκόλυνση των ελέγχων. 

10. Έλεγχοι από την Κεντρική Υπηρεσία του Οργανι¬ 
σμού Ελέγχου. 

Με τα κατάλληλα προγράμματα στην Κεντρική Υπη¬ 
ρεσία του Οργανισμού Ελέγχου ελέγχονται: 

α) οι παραδόσεις των παραγωγών, σύμφωνα με τις 
δηλώσεις τους και τις συμβάσεις αγοραπωλησίας που 
υπέγραψαν. 

β) οι παραδόσεις τους, στα πλαίσια των περιβαλ¬ 
λοντολογιών μέτρων και των αποδόσεών τους, την 
τελευταία τριετία. 

γ) οι ποσότητες βάμβακος που υποβλήθηκαν, μέσω 
των αιτήσεων ενίσχυσης και των ποσοτήτων που πα- 
ρήχθησαν από τις εκτάσεις των παραγωγών που ανα- 
φέρονται στις συμβάσεις. Ποσότητες που δεν πληρούν 
τις προϋποθέσεις, βάσει των ανωτέρω, αποκλείονται 
της ενίσχυσης. 

δ) οι διαφορές στην επαναζύγιση των δεμάτων του 
δείγματος 5%, μικρότερες του 0,4% βάσει των οποίων 
προσαρμόζεται όλη η παραγωγή της ημέρας. 

ε) ανωμαλίες στη ροή παραγωγής δεμάτων. 

στ) η τήρηση της ελάχιστης τιμής παραγωγού, βάσει 
της σύμβασης αγοραπωλησίας. 

ζ) η ορθή τήρηση της λογιστικής αποθήκης και τα 
αποθέματα. 

η) αρνητικές αποκλίσεις δηλωθέντος βάρους παρα¬ 
γωγής προϊόντων, με το βάρος των πωληθέντων προϊ¬ 
όντων και λαμβάνονται υπόψη στον προσδιορισμό της 
τελικής παραγωγής. 

Άρθρο 12 

Επιπρόσθετοι Έλεγχοι 

1. Με απόφαση του Προέδρου του Οργανισμού Ελέγ¬ 
χου διενεργούνται έλεγχοι, μεμονωμένα ή σε ευρύτε¬ 
ρη έκταση, με τη χρησιμοποίηση ορκωτών λογιστών ή 
εταιρειών ασφάλειας σε συνεργασία με τα ελεγκτικά 
όργανα του Οργανισμού Ελέγχου και εξειδικευμένων 
Ερευνητικών Ιδρυμάτων. 

2. Στα πλαίσια της ενδυνάμωσης των ελεγκτικών μη¬ 
χανισμών ο Υπουργός Αγροτικής Ανάπτυξης και Τροφί¬ 
μων εξουσιοδοτείται να συστήνει επιτροπές ελέγχου με 
μέλη υπαλλήλους των Υπουργείων Αγροτικής Ανάπτυ¬ 
ξης και Τροφίμων, Εθνικής Οικονομίας και Οικονομικών, 
του Οργανισμού Ελέγχου καθώς και άλλων φορέων. 

3. Με απόφαση του αρμόδιου Υπουργού ή της Διοί¬ 
κησης του Οργανισμού Ελέγχου κατά τη διάρκεια της 
εκκοκκιστικής περιόδου διενεργούνται «ισοζύγια», μετά 
από ανάλυση κινδύνου ή για ελεγκτικούς λόγους. Κατά 
τη διαδικασία ισοζυγίου διακόπτονται οι παραλαβές 
συσπόρου βάμβακος. 

Η ολοκλήρωση ενός ισοζυγίου συντελείται με την 
εκκόκκιση όλων των αποθεμάτων συσπόρου βάμβακος 
της επιχείρησης και την καταγραφή των παραχθέντων 
προϊόντων εκκόκκισης και των αποθεμάτων (στοιχεία 
εισαγωγής σύσπορου, παραγωγής εκκοκκισμένου, απο¬ 
θεμάτων εκκοκκισμένου, αποδόσεων εκκοκκιστηρίου 
κ.λ.π.). Τα συντασσόμενα ισοζύγια και τα πρακτικά ελέγ¬ 
χου αποστέλλονται από την Περιφερειακή Υπηρεσία 
στην Κεντρική Υπηρεσία του Οργανισμού Ελέγχου η 
οποία συντάσσει σχετική έκθεση και την υποβάλει στη 
Διοίκηση του Οργανισμού Ελέγχου προς ενημέρωση του 
Υπουργού Αγροτικής Ανάπτυξης & Τροφίμων, με ταυτό¬ 
χρονη κοινοποίηση αυτής στη Δ/νση ΠΑΠ - ΦΜΚ. 

Επιπλέον στη Διοίκηση του Οργανισμού Ελέγχου πα¬ 
ρέχεται η δυνατότητα διενέργειας ισοζυγίου, μεμονω¬ 
μένα, σε εκκοκκιστήριο, βάσει ανάλυσης κινδύνου. 

Άρθρο 13 

Δικαιολογητικά Για Χορήγηση Ενίσχυσης που 
υποβάλλουν οι εκκοκκιστικές επιχειρήσεις. 

Α. Η εκκοκκιστική επιχείρηση υποβάλλει στις Υπη¬ 
ρεσίες του Οργανισμού Ελέγχου τα παρακάτω δικαι- 
ολογητικά: 

α) Αίτηση για θέση υπό έλεγχο συσπόρου βάμβακος 
(έντυπο 7). 

β) Αίτηση για πιστοποιητικό ενίσχυσης (έντυπο 9), 
σύμφωνα με το άρθρο 7 του Καν. (ΕΚ) 1591/2001, για 
ποσότητες για τις οποίες υποβλήθηκε ή θα υποβληθεί 
αίτηση θέσης υπό έλεγχο (έντυπο 7). 

γ) Αίτηση πληρωμής δικαιούχου για σύσπορο βαμβάκι 
- συγκεντρωτική κατάσταση (έντυπο 14). 

Οι παραπάνω αιτήσεις συνοδεύονται από: 

1. Μία ή περισσότερες συμβάσεις αγοραπωλησίας 
συσπόρου βάμβακος. 

2. Ισάριθμες αποδείξεις ποιοτικής και ποσοτικής πα¬ 
ραλαβής ή δελτίο αποστολής, σε περίπτωση πώλησης 
από τον παραγωγό. 

3. Ζυγοταινία ή φωτοτυπία αυτής, στην περίπτωση 
πολλαπλών φορτίων. 

4. Τιμολόγια Αγοράς ή Πώλησης. 

5. Δήλωση εκκόκκισης για λογαριασμό παραγωγού ή 
ομάδας παραγωγών, εφόσον συντρέχει τέτοια περίπτω¬ 
ση, με όρους που αναφέρονται στον Καν. (ΕΚ) 1591/01. 

6. Τις προβλεπόμενες εγγυητικές επιστολές, εφόσον 
ζητήσει προκαταβολή ενίσχυσης. 

7. Δήλωση πριν την 20η Απριλίου της σχετικής περιό¬ 
δου που θα αναγράφει την ποσότητα του εκκοκκισμένου 
βάμβακος που παρήχθη από την ποσότητα συσπόρου 
που τέθηκε υπό έλεγχο. 

Β/Εντυπα τηρούμενα από τις εκκοκκιστικές επιχει¬ 
ρήσεις. 

Οι εκκοκκιστικές επιχειρήσεις οφείλουν να τηρούν τα 
πιο κάτω έντυπα: 

1. Κατάσταση ημερησίων παραλαβών συσπόρου βάμ¬ 
βακος. 

2. Βιβλίο πρέσσας εκκοκκιστηρίου. 

3. Βιβλία αποθήκης και σχετικά παραστατικά, καθη¬ 
μερινά ενημερωμένα. 

4. Μηνιαία συγκεντρωτική κατάσταση ελέγχου απο¬ 
θεμάτων. 

Τα ανωτέρω έντυπα και βιβλία πρέπει να είναι πλήρως 
συμπληρωμένα, να συντάσσονται στους χρόνους που 
ορίζεται και να τίθενται στη διάθεση των ελεγκτικών 
οργάνων του Οργανισμού Ελέγχου, όποτε αυτά ζητού¬ 


νται, αλλιώς ανακαλούνται οι ελεγκτές του Οργανισμού 
Ελέγχου από την επιχείρηση, μέχρι την τακτοποίησή 
τους. 

Οι λεπτομέρειες εφαρμογής και ελέγχων καθορίζονται 
σε σχετική εγκύκλιο του Οργανισμού Ελέγχου. 

Άρθρο 14 

Κυρώσεις - Δοικητικά μέτρα 

1. Στην περίπτωση ανακριβούς δήλωσης στο ΟΣΔΕ και 
με την προϋπόθεση ότι η προκύπτουσα διαφορά (θετι¬ 
κή ή αρνητική) μεταξύ δηλωθείσας και διαπιστωθείσας 
έκτασης είναι μεγαλύτερη του 10% της δηλωθείσας ή 
των 5 στρεμμάτων, αποκλείονται της κοινοτικής ενίσχυ¬ 
σης οι ποσότητες συσπόρου βάμβακος που προέρχονται 
από έκταση που αντιστοιχεί στην ως άνω διαφορά. 

Επιπρόσθετα, εάν η διαπιστωθείσα από τον επιτό¬ 
πιο έλεγχο έκταση είναι μικρότερη της δηλωθείσας 
ως επιλέξιμη έκταση κοινοτικής ενίσχυσης θεωρείται 
η διαπιστωθείσα. 

Σε περίπτωση υποβολής ελλειπών στοιχείων δήλωσης 
στα πλαίσια των απαιτήσεων του ΟΣΔΕ, οι ποσότητες 
που θα προέλθουν από τα συγκεκριμένα αγροτεμάχια 
δεν θα θεωρηθούν επιλέξιμες για ενίσχυση. 

2. Αν κατά τη διενέργεια ελέγχου στις αποθήκες της 
εκκοκκιστικής επιχείρησης διαπιστωθεί ποσότητα συ¬ 
σπόρου βάμβακος με ξένες ύλες άνω του 8%, ή πο¬ 
σότητες νοθευμένες ή ποσότητες με ποσοστό υγρα¬ 
σίας άνω του 15%, εκτιμούνται οι ποσότητες αυτές, 
καταγράφονται και συντάσσεται πρακτικό βάσει του 
οποίου αποκλείονται ως μη επιλέξιμες για ενίσχυση. 
Οι ποσότητες με αυξημένη υγρασία εκκοκκίζονται κατά 
προτεραιότητα. 

3. Αν διαπιστωθεί ότι, δέματα εκκοκκισμένου βάμβα¬ 
κος ή ποσότητες συσπόρου διατηρούνται σε προαύλια 
ακάλυπτα ή επί γυμνού εδάφους ή επί ακατάλληλων 
καταστρωμάτων με κίνδυνο την ποιοτική υποβάθμιση 
του προϊόντος, ανακαλούνται οι ελεγκτές. Σε περίπτω¬ 
ση που διαπιστωθεί υποβάθμιση της ποιότητας του 
προϊόντος, με απόφαση του Γενικού Γραμματέα του 
Υπουργείου Αγροτικής Ανάπτυξης και Τροφίμων, μετά 
από εισήγηση του Οργανισμού Ελέγχου προς τη Δ/νση 
Π.Α.Π.-Φ.Μ.Κ., επιβάλλεται πρόστιμο μέχρι το διπλάσιο 
της αξίας της διαπιστούμενης υποβάθμισης του προϊ¬ 
όντος (αβαρίας). 

4. Στην περίπτωση κατά την οποία διαπιστωθεί ότι, 
εισήλθε στο εκκοκκιστήριο μικρότερη ή μεγαλύτερη 
ποσότητα συσπόρου από αυτή που δηλώθηκε από την 
επιχείρηση, με στόχο την παράνομη είσπραξη μη οφει- 
λόμενης επιδοτήσεως, τότε: 

α) στον ιδιοκτήτη της επιχείρησης επιβάλλεται με 
απόφαση του Γ ενικού Γ ραμματέα του Υπουργείου Αγρο¬ 
τικής Ανάπτυξης & Τροφίμων μετά από εισήγηση του 
Οργανισμού Ελέγχου πρόστιμο μέχρι το 20πλάσιο της 
αντίστοιχης ενίσχυσης. Επιπλέον, εφαρμόζεται το άρ¬ 
θρο 14, παρ. 2α του Καν. (ΕΚ.) 1591/2001. 

β) στον παραγωγό που διαπιστωθεί ότι, συμμετέχει 
στην παραβίαση του κοινοτικού καθεστώτος επιβάλ¬ 
λεται, με απόφαση του Γ ενικού Γ ραμματέα του Υπουρ¬ 
γείου Αγροτικής Ανάπτυξης και Τροφίμων μετά από 
εισήγηση του Οργανισμού Ελέγχου πρόστιμο μέχρι και 
το 20πλάσιο της αντίστοιχης ενίσχυσης της διαπιστω- 
θείσας επιπλέον ποσότητας και δεν έχει δικαίωμα υπο¬ 
βολής δήλωσης καλλιέργειας για βαμβάκι την επόμενη 
καλλιεργητική περίοδο. 

γ) τα επιβαλλόμενα, σύμφωνα με την παρούσα, χρη¬ 
ματικά πρόστιμα βεβαιώνονται από τους επιβάλλοντες 
στις αρμόδιες Δημόσιες Οικονομικές Υπηρεσίες και 
εισπράττονται, ως δημόσια έσοδα, κατά τις διατάξεις 
του Κώδικα Είσπραξης Δημοσίων Εσόδων (ΚΕΔΕ), όπως 
αυτός ισχύει κάθε φορά. 

δ) Κάθε τρίτος εμπλεκόμενος στην ως άνω παράνομη 
διαδικασία παράδοσης συσπόρου βάμβακος παραπέ- 
μπεται στη Δικαιοσύνη με στοιχεία του Οργανισμού 
Ελέγχου. 

5. Αν διαπιστωθεί προσπάθεια του παραγωγού να 
εισάγει στα εκκοκκιστήρια φορτίο συσπόρου βάμβακος 
στο εσωτερικό του οποίου έχει τοποθετηθεί ποσότητα 
συσπόρου με ξένες προσμίξεις πάνω από 8%, ισχύουν 
τα εξής: 

α) Η ποσότητα του συσπόρου βάμβακος της νοθευ¬ 
μένης παρτίδας αποκλείεται στο σύνολό της από κάθε 
Κοινοτική ενίσχυση, η εν λόγω ποσότητα καταγράφεται 
στη δήλωση του παραγωγού και στη συνέχεια ελέγ¬ 
χεται κάθε παρτίδα που ο συγκεκριμένος παραγωγός 
προσκομίζει για θέση υπό έλεγχο. 

β) Κάθε τρίτος εμπλεκόμενος παραπέμπεται στη Δι¬ 
καιοσύνη με στοιχεία του Οργανισμού Ελέγχου. 

6. Στην περίπτωση κατά την οποία χρησιμοποιείται 
δήλωση καλλιέργειας παραγωγού, για την παράδοση 
συσπόρου βάμβακος που δεν ανήκει σε αυτόν, αυτός 
οφείλει να καταγγείλει αμέσως το γεγονός αυτό στον 
Οργανισμό Ελέγχου. Στην αντίθετη περίπτωση, τεκμαί- 
ρεται αμάχητα ότι, συνέπραξε στην ως άνω μη νόμιμη 
χρήση της Δήλωσης Καλλιέργειας και επιβάλλεται σε 
αυτόν, όπως και σε αυτόν που ανήκει η ποσότητα που 
παρεδόθη, η ποινή της αφαίρεσης της δήλωσης καλ¬ 
λιέργειας. 

Κάθε τρίτος εμπλεκόμενος παραπέμπεται στη Δικαι¬ 
οσύνη με στοιχεία του Οργανισμού Ελέγχου. 

7. Αν διαπιστωθεί ότι: 

α) δεν τηρούνται οι όροι της 2ης παραγράφου του 
άρθρου 11 της παρούσης 

β) επιχειρείται παραπλάνηση ή εξαπάτηση, για την 
είσπραξη μη δικαιούμενων ενισχύσεων και εντοπίζεται 
τόσο στη διαδικασία παραλαβής του συσπόρου βάμ¬ 
βακος όσο και στη διαδικασία πώλησης και διακίνησης 
των προϊόντων εκκόκκισης 

γ) υπάρχει άρνηση ή παρεμπόδιση, καθ’ οποιονδή- 
ποτε τρόπο των ελέγχων των εντεταλμένων οργάνων, 
ανακαλούνται οι ελεγκτές για διάστημα τεσσάρων (4) 
εργάσιμων ημερών με Απόφαση του Προέδρου του 
Οργανισμού Ελέγχου. Σε περίπτωση παράβασης ή μη 
εφαρμογής των υποχρεώσεων των εκκοκκιστικών επι¬ 
χειρήσεων, σύμφωνα με τους Κανονισμούς της Ε.Ε., την 
Εθνική Νομοθεσία και τις Εγκυκλίους του Οργανισμού 
Ελέγχου, επιβάλλονται οι κυρώσεις του άρθρου 14 του 
Καν. (ΕΚ) 1591/2001. 

8. α) Σε περίπτωση ανάκτησης αχρεωστήτως κατα- 
βληθέντων ενισχύσεων για τις περιπτώσεις που διαπι¬ 
στώθηκαν από τον Οργανισμού Ελέγχου εφαρμόζονται 
τα προβλεπόμενα στο νόμο 2520/1997 (ΦΕΚ 173/Α), άρ¬ 
θρο 28, όπως τροποποιήθηκε με τον νόμο 2732/1999 
(ΦΕΚ 154/Α). 

β) Οι ακυρωθείσες πράξεις καταλογισμού αχρεωστή¬ 
τως καταβληθέντων ενισχύσεων από την Ολομέλεια ή 
τμήμα του Ελεγκτικού Συνεδρίου, για τυπικούς λόγους, 
επαναλαμβάνονται από τους αρμόδιους προς τούτο 


φορείς, μετά από υπόδειξη του Νομικού Συμβουλίου του 
Κράτους για την ορθότητα της επανυποβολής τους. 

γ) Διευκρινίζεται ότι, σύμφωνα με τα αναφερόμενα 
στην παρ. 5 του άρθρου 28 του νόμου 2520/1997, όπως 
αυτός τροποποιήθηκε από τον νόμο 2732/1999, ως νο¬ 
μικά πρόσωπα νοούνται οι επιχειρήσεις. 

9. Ποσοτικές αποκλίσεις άνω του 4% από τις μηνι¬ 
αίες λογιστικές τακτοποιήσεις μεταξύ εισκομισθείσας 
ποσότητας σύσπορου και εκτίμησης εκκοκκισθείσας 
ποσότητας σύσπορου δεν ενισχύονται. 

Άρθρο 15 

Προσδιορισμός του επιλέξιμου προς ενίσχυση βάρους 
- Διαδικασία 

1. Ως παρτίδα εκκοκκισμένου καθορίζεται το δέμα που 
προκύπτει από την εκκόκκιση ανάλογης ποσότητας συ¬ 
σπόρου βαμβακιού. Ως επιλέξιμο βάρος εκκοκκισμένου 
βάμβακος λαμβάνεται το μικρότερο που προκύπτει από 
τη σύγκριση: αναγραφόμενο στα βιβλία, ζυγίσεις 5%, 
πωλήσεις εκκοκκισμένου και από οποιονδήποτε άλλον 
έλεγχο που αφορά ζυγίσεις και παραγωγή. Τα αποτελέ¬ 
σματα των ελέγχων χρησιμοποιούνται σύμφωνα με τους 
Καν. (ΕΕ) και κοινοποιούνται στο Υπουργείο Αγροτικής 
Ανάπτυξης και Τροφίμων και στις εκκοκκιστικές επιχει¬ 
ρήσεις. Η απόδοση σε ίνες οριστικοποιείται, βάσει των 
ελέγχων του Οργανισμού Ελέγχου ή άλλων Κοινοτικών 
και Εθνικών Ελέγχων και συγκεκριμένα: 

α) Ως βάση υπολογισμού λαμβάνονται οι ποσότητες 
που δηλώθηκαν από την επιχείρηση. 

β) Οι ποσότητες αυτές απομειώνονται από τα στοιχεία 
που προέκυψαν από τους ελέγχους. 

γ) Από το μικτό εκκοκκισμένο αφαιρείται το απόβαρο 
των δεμάτων. 

δ) Απομειώνονται οι αρνητικές αποκλίσεις από τον 
έλεγχο του βάρους, στο 5% τουλάχιστον, των δεμά¬ 
των. 

ε) Το βάρος του εκκοκκισμένου βάμβακος προσαρμό¬ 
ζεται με βάση την υγρασία και το κυτίο ή τις ξένες ύλες, 
σύμφωνα με το παράρτημα Β' του Καν (ΕΚ) 1591/2001. 

στ) Τα στοιχεία των αποτελεσμάτων κοινοποιούνται στις 
εκκοκκιστικές επιχειρήσεις για πιθανές ενστάσεις εντός 
τριών (3) εργάσιμων ημερών από την ανακοίνωσή τους. 

2. Η Κοινοτική ενίσχυση καταβάλλεται στις εκκοκ- 
κιστικές επιχειρήσεις σύμφωνα με τους Κανονισμούς 
της Κοινότητας εφόσον υποβάλλουν τα απαιτούμενα 
προς τούτο δικαιολογητικά που προβλέπονται από τους 
Κανονισμούς, την παρούσα Απόφαση και τις εγκυκλίους 
του Οργανισμού Ελέγχου. Η καταβολή της αξίας του 
συσπόρου βάμβακος από τις εκκοκκιστικές επιχειρήσεις 
προς τους βαμβακοπαραγωγούς, γίνεται με πίστωση σε 
λογαριασμό του παραγωγού στην ΑΤΕ. 

Κάθε εκκοκκιστική επιχείρηση συντάσσει Ημερήσιες 
Καταστάσεις των παρτίδων, κατά αύξοντα αριθμό κάθε 
ημέρας, στις οποίες περιλαμβάνονται, το επώνυμο, το 
όνομα, το πατρώνυμο ή όνομα συζύγου, η κοινότητα και 
ο αριθμός ταυτότητας κάθε παραγωγού, καθώς επίσης 
και ο αριθμός του εκδοθέντος τιμολογίου και η εντολή 
αυτόματης πληρωμής και το πληρωτέο ποσό. 

Σφραγισμένο και υπογεγραμμένο έντυπο της κατά¬ 
στασης αυτής θα παραδίδεται στον Οργανισμό Ελέγχου 
ως αποδεικτικό εξόφλησης. 

Οι εκκοκκιστικές επιχειρήσεις υποχρεούνται να τηρούν 
αρχείο με βεβαιωμένες καταθέσεις της ΑΤΕ προς τους 
παραγωγούς βάσει των ανωτέρω καταστάσεων. 

Στην περίπτωση που το σύσπορο βαμβάκι τίθεται υπό 
έλεγχο, η εκκοκκιστική επιχείρηση οφείλει να καταβάλει 
στον παραγωγό το σύνολο της αξίας του προϊόντος, 
εντός τριάντα (30) εργάσιμων ημερών το αργότερο, από 
της εισόδου του βαμβακιού στο εκκοκκιστήριο, ειδάλλως 
αποσύρονται οι ελεγκτές με απόφαση του Προέδρου 
του Οργανισμού Ελέγχου. 

Σε περίπτωση που η εκκοκκιστική επιχείρηση έχει 
υποβάλλει, εντός οκτώ (8) ημερολογιακών ημερών, αί¬ 
τηση προκαταβολής από την ημέρα θέσης υπό έλεγχο 
και δεν έχει εκδοθεί εντολή πληρωμής, εντός τριάντα 
(30) εργάσιμων ημερών, χωρίς δική της υπαιτιότητα, πα- 
ρατείνονται οι παραλαβές για το αντίστοιχο διάστημα 
μέχρι την έκδοση εντολής. 

Ο Οργανισμός Ελέγχου αναγνωρίζει το δικαίωμα ενί¬ 
σχυσης στην ποσότητα συσπόρου βάμβακος που έχει 
τεθεί υπό έλεγχο και η οποία έχει εκκοκκισθεί, κατά 
τη διάρκεια της περιόδου που αναφέρεται στο άρθρο 
5 της παρούσας απόφασης, έχει τηρηθεί ο όρος της 
ελάχιστης τιμής στον παραγωγό και έχουν ολοκληρωθεί 
οι προβλεπόμενοι έλεγχοι των προϊόντων εκκόκκισης, 
βάσει των κανονισμών της Ε.Ε. και της παρούσας. 

Προκαταβολές 

Μετά την υποβολή της αίτησης για θέση υπό έλεγ¬ 
χο χορηγείται στους ενδιαφερομένους, οι οποίοι υπο¬ 
βάλλουν σχετική αίτηση, εντός είκοσι (20) εργασίμων 
ημερών το αργότερο, προκαταβολή επί της ενίσχυσης, 
υπό τον όρο ότι, έχει συσταθεί εγγύηση τουλάχιστον 
ίση με 110% της χορηγούμενης ενίσχυσης, σύμφωνα με 
το άρθρο 7 του Καν. (ΕΚ) 1591/2001. Ωστόσο, η ενίσχυση 
μπορεί να καταβληθεί από τις 16 Οκτωβρίου που έπεται 
της έναρξης της περιόδου εμπορίας. 

Εγγυητικές επιστολές 

Α) Η εγγυητική επιστολή για τη χορήγηση προκατα¬ 
βολής της ενίσχυσης υπέρ του Οργανισμού Ελέγχου 
θα περιλαμβάνει πλέον των άλλων τα παρακάτω στοι- 

χ εία: 

1. Η ισχύς της εγγυητικής επιστολής να είναι αορίστου 
χρόνου. 

2. Το ύψος του ποσού της εγγυητικής να είναι το 110% 
της αιτούμενης προκαταβολής ενίσχυσης. 

3. Η χορηγούμενη προκαταβολή της ενίσχυσης να 
κατατίθεται σε δεσμευμένο και ανέκκλητο λογαριασμό 
της εκκοκκιστικής επιχείρησης, για πληρωμή των δικαι¬ 
ούχων παραγωγών βάμβακος και μόνο. 

4. Η ανωτέρω εγγυητική επιστολή θα καταπίπτει, πλέ¬ 
ον των άλλων, εφόσον: 

α. αποδεσμευτεί η κατατεθείσα στο δεσμευμένο 
λογαριασμό προκαταβολή της ενίσχυσης χωρίς να 
πραγματοποιηθεί η πληρωμή των δικαιούχων πα¬ 
ραγωγών. 

β. οι δικαιούχοι παραγωγοί δεν εισπράξουν την αξία 
του τιμολογίου της ποσότητας για την οποία έχει εκ¬ 
δοθεί η εγγυητική επιστολή. 

γ. η παρούσα εγγυητική επιστολή καταπίπτει άμεσα, 
μετά από έγγραφη ειδοποίηση της Τράπεζας από τον 
Οργανισμό Ελέγχου. 

Εάν, κατά την εφαρμογή των ανωτέρω, η εκκοκκιστική 
επιχείρηση δεν ζητήσει προκαταβολή της ενίσχυσης 
από τον Οργανισμό, εντός οκτώ (8) ημερολογιακών 
ημερών από την ημερομηνία θέσης υπό έλεγχο του 
συσπόρου κατά τη διάρκεια της ένατης (9ης) ημέρας 
παραλαβών της, ανακαλούνται οι ελεγκτές με απόφαση 


του Οργανισμού Ελέγχου μέχρις ότου η εκκοκκιστική 
επιχείρηση συμμορφωθεί. 

Η εγγυητική επιστολή που χρησιμοποιείται για τη 
λήψη προκαταβολής της ενίσχυσης αποδεσμεύεται, 
σύμφωνα με τα προβλεπόμενα στο άρθρο 7, παρ. 3 του 
Καν. (ΕΚ) 1591/2001 και την υπ’ αριθμ. 180929/27.6.2001 
κοινή υπουργική απόφαση. 

Β) Η υποβολή αίτησης ενίσχυσης για ποσότητες συ¬ 
σπόρου που θα τεθούν υπό έλεγχο αργότερα (προκαθο¬ 
ρισμός ενίσχυσης) συνοδεύεται από εγγυητική επιστολή 
ύψους 12 Ευρώ ανά 100 χιλιόγραμμα. Η εν λόγω εγγύηση 
αποδεσμεύεται άμεσα και κατ’ αναλογία των ποσοτήτων 
που καταχωρούνται στην αίτηση ενίσχυσης, βάσει των 
αιτήσεων θέσης υπό έλεγχο που υποβάλλονται για τις 
ποσότητες αυτές και καταπίπτει για τις ποσότητες που 
δεν κατέστει δυνατόν να τεθούν υπό έλεγχο βάσει της 
αίτησης ενίσχυσης. 

Εξοφλήσεις 

Η πληρωμή των παραγωγών αποδεικνύεται με την 
κατάθεση, εκ μέρους των εκκοκκιστικών επιχειρήσεων 
στον Οργανισμό Ελέγχου, των Καταστάσεων σφραγι¬ 
σμένων και υπογεγραμμένων από τις Τράπεζες με τις 
οποίες συναλλάσσονται, ότι κατέθεσαν στον παραπάνω 
δεσμευμένο και ανέκκλητο λογαριασμό υπέρ των παρα¬ 
γωγών, τα χρήματα για την πληρωμή των παραγωγών 
που υπάρχουν στην κατάσταση αυτή και μόνον. 

Η πληρωμή του υπολοίπου ποσού της αξίας του προ¬ 
ϊόντος, όπως αυτό θα διαμορφωθεί μετά την οριστικο¬ 
ποίηση της μείωσης της ενίσχυσης (συνυπευθυνότητας) 
και τυχόν ποιοτικών διαφορών του εισκομισθέντος προ¬ 
ϊόντος, ως προς την ποιότητα «τύπος», γίνεται άμεσα 
μετά από προηγούμενη κατάθεση του υπολοίπου της 
ενίσχυσης από τον Οργανισμό Ελέγχου στον δεσμευ¬ 
μένο τραπεζικό λογαριασμό της εκκοκκιστικής επιχεί¬ 
ρησης. 

Σε περίπτωση που μένει υπόλοιπο στον ως άνω δε¬ 
σμευμένο λογαριασμό, μεγαλύτερο από την αξία των 
εντολών της αυτόματης πληρωμής, ο λογαριασμός 
αποδεσμεύεται, μόνο μετά από προηγούμενη έγγρα¬ 
φη έγκριση της αρμόδιας υπηρεσίας του Οργανισμού 
Ελέγχου. 

Το αργότερο μέχρι το τέλος της εμπορικής περιόδου 
(31 Αυγούστου), η εκκοκκιστική επιχείρηση καταθέτει 
στον Οργανισμό Ελέγχου κατάσταση των τιμολογίων 
και επιπλέον κατάσταση δεσμευμένων και ανέκκλητων 
λογαριασμών, βάσει των οποίων εξοφλήθηκαν οι βαμ¬ 
βακοπαραγωγοί της περιόδου αυτής. 

Ο Οργανισμός Ελέγχου διενεργεί τους ελέγχους που 
προβλέπονται στην παρούσα και στον Καν. (ΕΚ.) 1591/ 
2001 και οριστικοποιεί τα προβλεπόμενα έντυπα 1,11,12 
και 16 τα οποία και αποστέλλει στο Υπουργείο Αγροτι¬ 
κής Ανάπτυξης & Τροφίμων, για τη διαβίβασή τους στην 
Ευρωπαϊκή Ένωση, όπως ορίζουν οι κανονισμοί. 

Ο Οργανισμός Ελέγχου, αφού παραλάβει τα απαραί¬ 
τητα δικαιολογητικά και προβεί στην αναγνώριση και 
εκκαθάριση της δαπάνης, εκδίδει την εντολή πληρωμής 
του δικαιούχου. 

Δεν επιτρέπεται η παρακράτηση οιασδήποτε χρημα¬ 
τικής οφειλής του παραγωγού. 

Ενστάσεις από τις εκκοκκιστικές επιχειρήσεις επί της 
εφαρμογής των μέτρων ελέγχου βαμβακιού, όπως ορί¬ 
ζονται στην παρούσα, γίνονται δεκτές μέχρι τρεις (3) 
εργάσιμες ημέρες από την ανακοίνωση των αποτελε¬ 
σμάτων των ελέγχων. 

Ενδεχόμενη άσκηση ένστασης δεν έχει ανασταλτικό 
χαρακτήρα στην εκτέλεση των ανωτέρω αναφερομέ- 
νων. 

Άρθρο 16 
Γενικές Διατάξεις 

1. Τα ελεγκτικά όργανα του Οργανισμού Ελέγχου μπο¬ 
ρούν να ασκήσουν τα ελεγκτικά τους καθήκοντα σε όλη 
την Επικράτεια. 

2. Στις επιτροπές ελέγχου δύνανται να παρίστανται 
ως παρατηρητές και εκπρόσωποι των παραγωγικών 
τάξεων. 

3. Κατά τη διάρκεια της εκκοκκιστικής περιόδου απα¬ 
γορεύεται η εισαγωγή, στο χώρο της εκκοκκιστικής 
επιχείρησης, δεμάτων εκκοκκισμένου βάμβακος ή άλλων 
προϊόντων, κατόπιν πράξεως αγοράς, δανεισμού, εξυπη¬ 
ρέτησης ή άλλως πως, απ’ οπουδήποτε κι αν προέρχο¬ 
νται αυτά, εκτός αν πρόκειται για επιστροφή δεμάτων 
του ιδίου εκκοκκιστηρίου που απαραίτητα συνοδεύεται 
από πρακτικό της επιτροπής ελέγχου ή αγορά βαμβα¬ 
κόσπορου, εφόσον διαθέτει σπορελαιουργείο. 

4. Μετά τη θέση υπό έλεγχο συσπόρου βάμβακος 
απαγορεύεται η επαναφόρτωση και εξαγωγή του από 
το εκκοκκιστήριο. 

5. Για τη διασφάλιση των κοινοτικών ενισχύσεων αλλά 
και τη δυνατότητα λήψης αξιόπιστου δείγματος για 
τον προσδιορισμό της περιεχόμενης υγρασίας και ξέ¬ 
νων υλών το ελάχιστο βάρος μεμονωμένης παρτίδας 
δεν μπορεί να είναι μικρότερο από 200 κιλά συσπόρου 
βάμβακος. Παρτίδες με μικρότερο βάρος δεν τίθενται 
υπό έλεγχο και θεωρούνται μη επιλέξιμες. 

6. Επιχειρήσεις με εκκοκκιστικές μονάδες οι οποίες 
δεν συμμετέχουν στο κοινοτικό καθεστώς για την παρα¬ 
λαβή και εκκόκκιση συσπόρου βάμβακος, δεν επιτρέπε¬ 
ται να παραλαμβάνουν για εκκόκκιση σύσπορο βαμβάκι 
από όπου και αν προέρχεται αυτό (τρίτες χώρες, κ.λ.π.) 
μέχρι το τέλος υποβολής αιτήσεων θέσης υπό έλεγχο, 
όπως αυτό θα οριστεί, χωρίς προηγούμενη άδεια του 
Υπουργού Αγροτικής Ανάπτυξης και Τροφίμων. 

Σε αντίθετη περίπτωση θα αναστέλλεται άμεσα η 
άδεια λειτουργίας τους από τις αρμόδιες Υπηρεσίες των 
Νομαρχιακών Αυτοδιοικήσεων και οι τυχόν ποσότητες 
συσπόρου βάμβακος θα επιστρέφονται σε αυτούς που 
τις παρέδωσαν. 

7. Διενεργούνται έλεγχοι της ΥΠ.Ε.Ε. επί των διακινού- 
μενων προϊόντων, είτε κατά την εκκοκκιστική περίοδο ή 
και μετά τη λήξη της εκκοκκιστικής περιόδου, επί των 
πωλήσεων γενικότερα. 

8. Παρέχεται η δυνατότητα στον Οργανισμό Ελέγ¬ 
χου, σε συνεργασία με τις εκκοκκιστικές επιχειρήσεις, 
να χρησιμοποιούν και να αξιολογούν νέες τεχνολογίες 
στους πάσης φύσεως ελέγχους. 


9. Σε περιπτώσεις εξαιρετικά δυσμενών καιρικών 
συνθηκών, κατά το στάδιο συλλογής και παράδοσης 
του συσπόρου βάμβακος, εξουσιοδοτείται ο Υπουργός 
Αγροτικής Ανάπτυξης και Τροφίμων να τροποποιεί δι¬ 
ατάξεις του άρθρου 8 της παρούσης. 

10. Εξουσιοδοτείται ο Υπουργός Αγροτικής Ανάπτυξης 
και Τροφίμων να καθορίζει τις λεπτομέρειες εφαρμογής 
της παρούσας απόφασης και να τροποποιεί τα σχετικά 
έντυπα. 

11. Η Κοινή Διυπουργική Απόφαση 61440/23.9.2004 
«Καθορισμός διαδικασιών και ελέγχων του κοινοτικού 
καθεστώτος καταβολής της ενίσχυσης στην παραγωγή 
βάμβακος και μέτρων για τη διασφάλιση αυτού», (Β1467) 
καταργείται μετά τη δημοσίευση της παρούσας, καθώς 
και η υπ’ αριθμ. 197003/12.9.2000 (Β1141) Κοινή Διυπουργι¬ 
κή Απόφαση εκτός από το «ΠΑΡΑΡΤΗΜΑ - Αυξομείωσης 
της τιμής του συσπόρου βάμβακος <ποιότητα τύπος> με 
βάση τα ποιοτικά χαρακτηριστικά» το οποίο εξακολου¬ 
θεί να ισχύει μέχρι να επιτευχθεί νέα συμφωνία μεταξύ 
των φορέων παραγωγών και εκκοκκιστών και η οποία 
θα ανακοινωθεί με Απόφαση του Υπουργού Αγροτικής 
Ανάπτυξης και Τροφίμων. 

12. Οι διοικητικές κυρώσεις και τα πρόστιμα που προ- 
βλέπονται στην παρούσα επιβάλλονται με Απόφαση του 
Γ ενικού Γ ραμματέα του Υπουργείου Αγροτικής Ανάπτυ¬ 
ξης και Τροφίμων μετά από εισήγηση του Οργανισμού 
Ελέγχου ενώ ανάκληση ελεγκτών μέχρι τέσσερις (4) ερ¬ 
γάσιμες ημέρες επιβάλλεται με απόφαση του Προέδρου 
του Οργανισμού Ελέγχου. Σε κάθε περίπτωση, πριν την 
επιβολή προστίμου ή άλλου δυσμενούς μέτρου καλείται 
υποχρεωτικά ο υπεύθυνος να εκθέσει εντός εικοσιτεσ- 
σάρων (24) ωρών τις απόψεις του. Εάν κατά τη διάρκεια 
της διαδικασίας αυτής η εκκοκκιστική επιχείρηση αγνοεί 
ή παραβαίνει τις υποδείξεις των ελεγκτικών οργάνων 
τότε επιβάλλονται πρόσθετες κυρώσεις σύμφωνα με τα 
προβλεπόμενα στο άρθρο 14 παρ. 7 της παρούσης. 

13. Το παράρτημα και τα συνημμένα υποδείγματα απο¬ 
τελούν αναπόσπαστο τμήμα της παρούσας απόφασης. 

14. Τα προαναφερθέντα μέτρα εφαρμόζονται για την 
εκκοκκιστική περίοδο 2005/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2005 


οι ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 


Γ. ΣΟΥΦΛΙΑΣ 


ΕΥΑΓ. ΜΠΑΣΙΑΚΟΣ 




22104 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



















